Document ID: 32004R1123

KOMMISSIONENS FORORDNING (EF) Nr. 1123/2004
af 17. juni 2004
om fastsættelse for produktionsåret 2003/04 af den faktiske produktion af ikke-egreneret bomuld og den deraf følgende nedsættelse af målprisen
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Grækenlands tiltrædelse, særlig protokol nr. 4 om bomuld (1),
under henvisning til Rådets forordning (EF) nr. 1051/2001 af 22. maj 2001 om støtte til bomuldsproduktionen (2), særlig artikel 19, stk. 2, tredje led, og
ud fra følgende betragtninger:
(1)
Ifølge artikel 16, stk. 3, første afsnit, i Kommissionens forordning (EF) nr. 1591/2001 af 2. august 2001 om gennemførelsesbestemmelser til støtteordningen for bomuld (3) skal den faktiske produktion for et produktionsår fastsættes inden den 15. juni i det pågældende produktionsår.
(2)
Ifølge artikel 19, stk. 2, tredje led, i forordning (EF) nr. 1051/2001 skal den faktiske produktion fastsættes under hensyntagen især til de mængder, der er ansøgt om støtte for.
(3)
I artikel 16, stk. 3, andet afsnit, i forordning (EF) nr. 1591/2001 er det fastsat, hvilke betingelser der skal opfyldes, for at den producerede mængde ikke-egreneret bomuld kan bogføres som faktisk produktion.
(4)
De græske myndigheder har, da fiberudbyttet anvendes som kvalitetskriterium, godkendt 1 006 248 t ikke-egreneret bomuld som værende støtteberettiget.
(5)
En mængde på 1 019 t ikke-egreneret bomuld, som pr. 15. maj 2004 ikke var blevet godkendt af de græske myndigheder som værende støtteberettiget, omfatter ifølge oplysninger fra de græske myndigheder 335,7 t fra 137,4 ha, som der ikke er indgivet erklæring om i henhold til artikel 9 i forordning (EF) nr. 1591/2001, 291,7 t, der ikke overholdt de nationale bestemmelser om arealbegrænsning i henhold til artikel 17, stk. 3, i forordning (EF) nr. 1051/2001, og 391,6 t, der ikke er af sund, handelsmæssig kvalitet i henhold til nævnte forordnings artikel 15, stk. 1.
(6)
En mængde på 1 006 248 t bør derfor anses for den faktiske græske produktion af ikke-egreneret bomuld i produktionsåret 2003/04.
(7)
De spanske myndigheder har, da fiberudbyttet anvendes som kvalitetskriterium, godkendt 305 394 t ikke-egreneret bomuld som værende støtteberettiget.
(8)
En mængde på 834 t ikke-egreneret bomuld, som den 15. maj 2004 ikke var blevet anerkendt af de spanske myndigheder som værende støtteberettiget, omfatter i henhold til oplysninger fra de spanske myndigheder 779 t, der ikke overholdt de nationale bestemmelser om arealbegrænsning i henhold til artikel 17, stk. 3, i forordning (EF) nr. 1051/2001, 56 t, som ikke er af sund, handelsmæssig kvalitet i henhold til nævnte forordnings artikel 15, stk. 1, og 22 t, der ikke overholder reglerne for kontrakten som omhandlet i nævnte forordnings artikel 11.
(9)
Det er ikke berettiget ikke at medregne de 22 t ikke-egreneret bomuld i den faktiske produktion med den begrundelse, at bestemmelserne om kontrakterne ikke er overholdt. Herudover opfylder denne mængde de i artikel 16, stk. 3, andet afsnit, i forordning (EF) nr. 1591/2001 fastsatte kriterier og bør derfor tilføjes mængden på 305 394 t.
(10)
Da fiberudbyttet anvendes som kvalitetskriterium, skal Spaniens faktiske produktion af ikke-egreneret bomuld for høståret 2003/04 derfor anses for at være på 305 417 t.
(11)
Da fiberudbyttet anvendes som kvalitetskriterium, har de spanske myndigheder godkendt, at 632 t ikke-egreneret bomuld fra tilsåede arealer i Portugal er støtteberettiget. Denne mængde opfylder de i artikel 16, stk. 3, andet afsnit, i forordning (EF) nr. 1591/2001 fastsatte kriterier og bør derfor anses for Portugals faktiske produktion af ikke-egreneret bomuld i høståret 2003/04.
(12)
I artikel 7, stk. 2, i forordning (EF) nr. 1051/2001 er det fastsat, at hvis Spaniens og Grækenlands samlede faktiske produktion overstiger 1 031 000 t, nedsættes den i nævnte forordnings artikel 3, stk. 1, omhandlede målpris i enhver medlemsstat, hvori den faktiske produktion overstiger den nationale garantimængde.
(13)
For produktionsåret 2003/04 er den nationale garantimængde overskredet både i Spanien og Grækenland. Målprisen for Spanien og Grækenland bør nedsættes ud fra den procentsats, som de to medlemsstater har overskredet deres respektive nationale garantimængde med.
(14)
Ifølge artikel 7, stk. 4, første afsnit, i forordning (EF) nr. 1051/2001 nedsættes hver medlemsstats målpris med 50 % af den procentuelle overskridelse af hver medlemsstats garantimængde.
(15)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Naturfibre -
UDSTEDT FØLGENDE FORORDNING:
Artikel 1
1. For produktionsåret 2003/04 fastsættes den faktiske produktion af ikke-egreneret bomuld til:
-
1 006 248 t for Grækenland
-
305 417 t for Spanien
-
632 t for Portugal.
2. Målprisen nedsættes for produktionsåret 2003/04 med:
-
15,201 EUR/100 kg ikke-egreneret bomuld for Grækenland
-
12,012 EUR/100 kg ikke-egreneret bomuld for Spanien
-
0 EUR/100 kg ikke-egreneret bomuld for Portugal.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. juni 2004.

Labels: 7
18
17
19